OpenLLM-France/wikimedia huggingface dataset:
# Palomas (Arizona)

Palomas és una població situada al Comtat de Yuma, Arizona. La ubicació es va fixar al final del s. XIX, i es va anomenar Doanville, pel nom d'un dels primers colons, John Doan. Una oficina de correu amb aquell nom va ser oberta el 1889, però va ser canviat al d'oficina de correu Palomas el 1891. Palomas És una paraula espanyola que significa coloms, i es refereix a les grans bandades de coloms que migren a aquesta àrea cada estiu. Es troba a una alçada d'uns 124 m (407 peus) per sobre del nivell del mar.

## Referències

* ↑ «Palomas, Arizona latitude/longitude». [Consulta: 14 setembre 2023].
* ↑ «Palomas (in Yuma County, AZ) Populated Place Profile». AZ Hometown Locator. [Consulta: 16 gener 2017].
# Orangelo

Orangelo (a Puerto Rico chironja) és un fruit cítric híbrid obtingut pel cruament espontani entre una aranja i una taronja. Va aparèixer, cap a 1956, en els arbres que donaven ombra a una plantació de cafè a les terres altes de Puerto Rico.
Són fruits més grossos i de color groc més brillant que les seves plantes progenitores.
Els orangelos es mengen de la mateixa manera que les aranges (tallats pel mig i menjats amb una cullareta) però són més dolços i més fàcils de pelar.

## Enllaços externs

* Història de l'orangelo
# Panda

«Panda» té aquests significats:
* SEAT Panda, automòbil
* Zoologia:
** Panda vermell, dues espècies de petits animals de color vermell de la família dels ailúrids
** Panda gegant, gran mamífer de la família dels úrsids amb el pel blanc i negre
# Pancrustacis

Els pancrustacis (Pancrustacea) són un clade proposat per comprendre tots els crustacis i hexàpodes. Aquesta agrupació és contrària a la hipòtesi dels atelocerats en la que els miriàpodes i hexàpodes són un clade i els crustacis estan més allunyats d'ells. El tàxon monofilètic dels pancrustacis està recolzat per nombrosos estudis moleculars, en els que els crustacis esdevenen un grup parafilètic amb els insectes (el que significa que els insectes han derivat d'avantpassats crustacis). Agrupa els clades Oligostraca i Altocrustacea.

## Cladograma

Relacions filogenètiques entre els principals grups d'artròpodes, segons les anàlisis de l'ADN mitocondrial. Els tàxons en rosa són parts del subfílum tradicional dels crustacis.
| Arthropoda | Paradoxopoda  Myriapoda Chelicerata Pancrustacea   Cirripedia Remipedia Collembola     Branchiopoda Cephalocarida Malacostraca Insecta |

## Referències

* ↑ J. Zrzavý & P. Štys «The basic body plan of arthropods: insights from evolutionary morphology and developmental biology». Journal of Evolutionary Biology, 10, 1997, pàg. 353-367. «no»
* ↑ Jeffrey W. Shultz & Jerome C. Regier «Phylogenetic analysis of arthropods using two nuclear protein-encoding genes supports a crustacean + hexapod clade». Proc. R. Soc. Lond. B, 267, pàg. 1011–1019. «no»
* ↑ Gonzalo Giribet & Carles Ribera «A review of arthropod phylogeny: new data based on ribosomal DNA sequences and direct character optimization». Cladistics, 16, 2000, pàg. 204–231. Arxivat de l'original el 2007-04-18 [Consulta: 9 juny 2007]. «no»
* ↑ Francesco Nardi, Giacomo Spinsanti, Jeffrey L. Boore, Antonio Carapelli, Romano Dallai & Francesco Frati «Hexapod origins: monophyletic or paraphyletic?». Science, 299, 2003, pàg. 1887–1889. Arxivat de l'original el 2007-02-26 [Consulta: 9 juny 2007]. «no»
* ↑ Jerome C. Regier et al., 2010. Arthropod relationships revealed by phylogenomic analysis of nuclear protein-coding sequences. Nature 463, 1079-1083 (25 de febrer de 2010) doi:10.1038/nature08742
# Panda Dub

Pierre-Marie Neyrand, més conegut amb el nom artístic de Panda Dub, és un músic, productor i beatmaker francès originari de Lió.
Panda Dub és un músic autodidacte influït per la música house, trap, l'UK bass i la música de l'Índia. Télérama l'ha considerat el «nou cap de proa de l'escena dub independent», mentre que Le Dauphiné libéré el va descriure com «un dels talents més fiables de l'escena dub francesa».

## Trajectòria

De jove, Neyrand va fer classes de piano i va tocar el baix en un grup de heavy metal format amb amics de la universitat. Quan la seva germana li va presentar els membres del grup High Tone va començar a escoltar altres bandes de l'escena dub lionesa, com Kaly Live Dub i Le Peuple de l'herbe.
A partir de 2004 va començar a compondre música amb el seu ordinador i va adoptar el nom artístic de Panda Dub per a publicar les seves primeres composicions i fer el seu primer concert el 2008. Ha publicat sis àlbums amb el segell discogràfic ODGProd, els quals estan disponibles en descàrrega gratuïta.

## Discografia

* Born 2 Dub (2005)
* Bamboo Roots (2007)
* Antilogy (2011)
* Psychotic Symphony (2013)
* The Lost Ship (2015)
* Shapes and Shadows (2017)
* Horizons (2019)

## Referències

* ↑ «L'été est toujours très show au festival de la Paille». L'Est républicain, 21-07-2019.
* ↑ Emma Buoncristiani «Plusieurs soundsystems reggae-dub vont diffuser le premier festival de dub en ligne». Trax, 20-03-2020. Arxivat de l'original el 30 d’abril 2023 [Consulta: 30 d’abril 2023].
* 1 2 3 Frédéric Péguillan «Panda Dub : nouveau souffle sur la scène dub». Télérama, 18-11-2015.
* 1 2 «Chronique : « Psychotic symphony » de Panda Dub». Musical Echoes, 11-01-2013. Arxivat de l'original el 18 de maig 2021. [Consulta: 25 febrer 2021].
* 1 2 3 «Panda Dub». Le Dauphiné libéré, 29-07-2019.
* 1 2 Gecko, Faded. «faded gecko», 28-03-2012. [Consulta: 30 abril 2023].
* 1 2 «Còpia arxivada». Arxivat de l'original el 2020-08-05. [Consulta: 30 abril 2023].
* ↑ Nico W.A.I. «Chronique : « The lost ship » de Panda Dub». Musical Echoes, 19-04-2015. Arxivat de l'original el 29 de novembre 2020. [Consulta: 25 febrer 2021].
* ↑ M.P. «Festival : trois nouveaux noms enrichissent la programmation de ZicaBazac». Centre Presse, 21-10-2020.
* ↑ Bartolomé Laisi «Le nouvel album de Panda Dub est disponible en téléchargement gratuit». Trax, 13 maig019. Arxivat de l'original el 2023-04-30 [Consulta: 30 abril 2023].
# Oreichthys parvus

Oreichthys parvus és una espècie de peix cipriniforme de la família dels ciprínids.

## Morfologia

* Els mascles poden assolir 3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: sud-est de Tailàndia, nord de la península de Malaca i conca del riu Mekong a Laos i Tailàndia.

## Referències

* 1 2 3 FishBase (anglès)
* ↑ Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1): 1-128.
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Laos. 161 p.
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.
* ↑ Vidthayanon, C., 2002. Peat swamp fishes of Thailand. Office of Environmental Policy and Planning, Bangkok, Tailàndia, 136 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Oreillyita

La oreillyita és un mineral de la classe dels elements natius. Rep el nom en honor a Suzanne Y. O'Reilly (nascuda a 1946), professora de geologia a la Universitat Macquarie, a Sydney, Austràlia.

## Característiques

La oreillyita és un nitrur de fórmula química Cr₂N. Va ser aprovada com a espècie vàlida per l'Associació Mineralògica Internacional l'any 2020, sent publicada per primera vegada el mateix any. Cristal·litza en el sistema trigonal.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del centre de microscopia, caracterització i anàlisi de la Universitat d'Austràlia Occidental, a Perth (Austràlia), amb el número de catàleg: 1174-c_ff, i al Museu d'Història Natural de la Universitat de Florència, a Itàlia, amb el número de catàleg: 3364/i.

## Formació i jaciments

Va ser descoberta al riu Kishon, dins el districte de Haifa (Israel), on es troba en un volum subèdric entre el corindó i el crom natiu, tractant-se de l'únic indret de tot el planeta on ha estat descrita aquesta espècie mineral.

## Referències

* ↑ «Oreillyite» (en anglès). Mindat. [Consulta: 20 agost 2021].
# Patronita

La patronita és un mineral de la classe dels minerals sulfurs. Va ser descoberta l'any 1906 a la mina Ragra del districte de Huayllay a la província de Pasco, en el departament de Pasco (Perú), sent nomenada així en honor d'Antenor Arrisso Patró, enginyer peruà descobridor del jaciment. Un sinònim poc usat és el de rizopatronita.

## Característiques

És un sulfur simple de vanadi, anhidre. El pentasulfur de vanadi era una espècie mineral mai coneguda abans. És extret en les mines com la principal mena del vanadi.

## Formació i jaciments

Apareix com el principal mineral mena de vanadi en el jaciment en què va ser trobat, que al seu torn és el jaciment més ric del món de vanadi. Emplena els intersticis i porus de les roques que contenen minerals del vanadi, els quals apareixen en fissures al costat de la patronita.
Sol trobar-se associat a altres minerals com: sofre natiu, bravoita, pirita, minasragrita, stanleyita, dwornikita, quars, lignit vanàdic o coc natural.

## Referències

* ↑ «Patrónite» (en anglès). Mindat. [Consulta: 7 novembre 2015].
* ↑ Bravo, 1906.
* ↑ http://www.mineriaonline.com.pe/pagedeta.asp?idtipo=5&idpage=1616 Arxivat 2016-06-04 a Wayback Machine.
* Patronita, mindat.org.
* Patronita, webmineral.com.
* Manual de patronita, Mineral Data Publishing.
# Pecetto Torinese

Pecetto Torinese és un comune (municipi) de la ciutat metropolitana de Torí, a la regió italiana del Piemont, situat a uns 7 quilòmetres al sud-est de Torí. A 1 de gener de 2019 la seva població era de 4.045 habitants.
Pecetto Torinese limita amb els següents municipis: Torí, Pino Torinese, Chieri, Moncalieri, Cambiano i Trofarello.

## Referències

* ↑ «Resident population on 1st january» (en anglès). ISTAT. [Consulta: 30 març 2020].
# Oulad Ali Youssef

Oulad Ali Youssef (en àrab أولاد علي يوسف, Ūlād ʿAlī Yūsuf; en amazic ⴰⵢⵜ ⵄⵍⵉ ⵢⵓⵙⴼ) és una comuna rural de la província de Boulemane, a la regió de Fes-Meknès, al Marroc. Segons el cens de 2014 tenia una població total de 5.212 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# PTU

PTU té els següents significats:
* Partit dels Treballadors Units, partit polític de Saint Lucia
* Països i territoris d'ultramar, territoris que no formen part de la Unió Europea però que hi tenen una relació especial
* PTU (pel·lícula) (de l'acrònim en anglès Police Tactical Unit), pel·lícula de Hong Kong del 2003, del director Johnnie To
# PTT Thailand Open 2009

El Torneig de Bangkok 2009, també conegut com a PTT Thailand Open 2009, és un esdeveniment de tennis masculí sobre pista dura que pertany a les sèries 250 de l'ATP. La 7a edició del torneig es va celebrar entre el 28 de setembre i el 4 d'octubre del 2009 a l'Impact Arena de Bangkok, Tailàndia.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | J-W. Tsonga | 6$^3$ | 7 | 7 |
| | E. Gulbis | 7 | 6$^4$ | 6² | 1 | J-W. Tsonga | 6$^7$ | 6 | 6 |
| Q | M. Chiudinelli | 6 | 7 | | Q | M. Chiudinelli | 7 | 3 | 4 |
| | M. Safin | 3 | 6$^4$ | | | | | | | 1 | J-W. Tsonga | 6 | 2 | 3 |
| 4 | V. Troicki | 6 | 7 | | | | | | | 4 | V. Troicki | 1 | 6 | 6 |
| | T. Bellucci | 3 | 6$^4$ | | 4 | V. Troicki | 7 | 6 | | | | | | |
| | M. Zverev | 6⁵ | 4 | | 8 | J. Isner | 6$^3$ | 2 | | | | | | |
| 8 | J. Isner | 7 | 6 | | | | | | | | | | | | 4 | V. Troicki | 5 | 3 |
| 6 | J. Melzer | 6 | 6 | | | | | | | | | | | | 2 | G. Simon | 7 | 6 |
| Q | M. İlhan | 4 | 2 | | 6 | J. Melzer | 6 | 6 | | | | | | |
| | A. Beck | 6 | 6$^3$ | 6 | | A. Beck | 4 | 2 | | | | | | |
| LL | D. Young | 1 | 7 | 4 | | | | | | 6 | J. Melzer | 4 | 6$^3$ | |
| | I. Koroliov | 6 | 6 | | | | | | | 2 | G. Simon | 6 | 7 | |
| | R. Ginepri | 1 | 1 | | | I. Koroliov | 6 | 3 | 4 | | | | | |
| | K. Kim | 2 | 2 | | 2 | G. Simon | 4 | 6 | 6 |
| 2 | G. Simon | 6 | 6 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final |
| | Fabrice Santoro Jo-Wilfried Tsonga | 5 | 6 | [10] |
| | Benjamin Becker Leonardo Mayer | 7 | 1 | [6] | | Fabrice Santoro Jo-Wilfried Tsonga | 3 | 2 | |
| | Marat Safin Gilles Simon | 2 | 3 | | | G. García-López Mischa Zverev | 6 | 6 | |
| | G. García-López Mischa Zverev | 6 | 6 | | | | | | | G. García-López Mischa Zverev | 6$^4$ | 3 |
| | Michael Kohlmann Alexander Peya | 2 | 6 | [3] | | | | | | Eric Butorac Rajeev Ram | 7 | 6 |
| 3 | Julian Knowle Jurgen Melzer | 6 | 4 | [10] | 3 | Julian Knowle Jurgen Melzer | 7 | 3 | [7] |
| | Ross Hutchins Horia Tecau | 6 | 4 | [6] | | Eric Butorac Rajeev Ram | 6² | 6 | [10] |
| | Eric Butorac Rajeev Ram | 2 | 6 | [10] | | | | | |

## Enllaços externs

* Web oficial Arxivat 2009-10-10 a Wayback Machine.
Bangkok :
2003
2004
2005
2006
2007
2008
2009
2010
2011
2012
2013 :
ATP World Tour 2009
< 2008
2010 > :
ATP World Tour Finals, Londres :
# Pavlos Melas

Pavlos Melas (en grec: Παύλος Μελάς) (Marsella, 29 de març de 1870 – Melas, Imperi Otomà, actualment Grècia, 13 d'octubre de 1904) fou un militar grec, oficial de l'Exèrcit hel·lènic, considerat el primer que organitzà i participà en la lluita grega per Macedònia.
Melas nasqué el 29 de març de 1870 a Marsella, França, sent fill de Michail Melas, qui fou escollit diputat per Àtica i alcalde d'Atenes, i germà de Vassileios Melas, que també esdevingué un oficial de l'Exèrcit hel·lènic. El seu pare, un ric mercader, fou d'origen epirota. A una edat primerenca, emigrà a Atenes per a estudiar, i més tard, s'uní a l'Exèrcit, graduant-se a l'Acadèmia de l'Exèrcit Hel·lènic com a tinent d'artilleria el 1891. L'any 1892 es casà amb Natalia Dragoumi, filla del polític kastorià Stephanos Dragoumis i germana d'Iol Dragoumis. L'any 1895, la parella tingué un fill anomenat Michael i una filla anomenada Zoe.
Melas, amb la cooperació del seu cunyat Ion Dragoumis; el cònsol de Grècia al llavors ocupat pels otomans Monastir (ara Bitola), Christos Kottas; i el bisbe metropolità de Kastorià, Germanos Karavangelis, intentà recollir diners per a recolzar econòmicament els esforços grecs a Macedònia. Després de la revolta Ilinden-Preobrazhenie decidí entrar a Macedònia el juny de 1904, per a avaluar la situació i per veure si hi havia qualsevol possibilitat d'establir una unitat militar per a lluitar contra els búlgars de l'Organització Interna Revolucionària de Macedònia (OIRM) i els turcs otomans.
El juliol del 1904, sota l'àlies de "capità Mikis Zezas" (Καπετάν Μίκης Ζέζας), tornà a entrar a Macedonia amb una petita unitat de combatents i lluità contra l'OIRM fins que el 13 d'octubre de 1904 fou assassinat després de ser envoltat per forces otomanes al poble de Statista. Després de la reunificació de Grècia, el poble fou rebatejat com a Melas en honor seu.
Després de la seva mort, els esforços grecs esdevingueren més intensos, resultant en la intercepció dels esforços del Komitadji búlgar, especialment al centre i a l'oest de Macedònia, el qual fou annexionat per Grècia després de les Guerres Balcàniques.
És considerat un símbol de la lluita grega per Macedònia i moltes de les seves pertinences personals es poden veure al Museu de la Lluita Macedònia de Tessalònica i al Museus Pavlos Melas de Kastorià. Fou membre de la lògia maçona Athina (Atene).

## Galeria

* Una foto d'ell com a tinent de l'Exèrcit grec
* Retrat de Georgios Jakobides com a tinent de l'Exèrcit grec
* En uniforme Macedonomachos

## Referències

* ↑ Papavizas, George C. Claiming Macedonia: The Struggle for the Heritage, Territory and Name of the Historic Hellenic Land, 1862-2004 (en anglès). McFarland, 2006, p. 58. ISBN 978-1-4766-1019-1.
* ↑ Diakopoulou, Evstathiou. O Tektonismos stin Ellada (en grec). Corfú: Ionios Philosophiki, 2009, p. 250.

## Enllaços externs

* Museu de la Lluita Macedònia a Tessalònica Arxivat 2011-08-27 a Wayback Machine. (anglès)
* Museu Pavlos Melas a Kastorià Arxivat 2012-05-27 a Wayback Machine. (anglès)
* Acadèmica de l'Exèrcit Hel·lènic - Foto de Melas amb la seva família Plantilla:Hl
# Peire de la Mula

Peire de la Mula (... finals de segle xii o principis del XIII) fou un trobador possiblement d'origen italià, tot i que escriu en occità com tots els trobadors.

## Vida

Es conserva una breu vida de Peire que diu que era un joglar i que va estar a Monferrato i Cortemilia amb Ottone del Carretto (ca. 1170-ca. 1240). I que compongué cobles i sirventesos. El fet que la vida el situï a Cortemilia fa remuntar-lo a abans de 1209, quan Ottone perdé Cortemilia.
S'ha discutit si de la Mula (o de Lamula) podria indicar un nom de lloc i quin. Però no s'ha arribat a cap conclusió definitiva.
Es conserven tres peces d'aquest trobador. Dos sirventesos contra els joglars i un contra els rics. Sembla, doncs, que no tenia gaire bona relació amb els seus col·legues; de fet, un altre trobador de l'entorn de la cort d'Ottone el titlla de borratxo (concretament, Palais en la composició Molt se fera de chantar bon recreire PC 315,4)

## Obra

* (352,1) Dels ioglars servir mi laisse
* (352,2) Ia de razon no·m cal mentr' en pantais (sirventès contra els joves rics)
* (352,3) Una leig vei d'escuoill

## Referències

* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Martí de Riquer, Los trovadores. Historia literaria y textos. Barcelona: Ariel, 1983, vol. 2, p. 803-805 [Comentari i publicació de la vida i d'una poesia, amb traducció al castellà]
* Giulio Bertoni, I trovatori d'Italia: Biografie, testi, tradizioni, note. Roma: Società Multigrafica Editrice Somu, 1967 [1915], p. 56-60 i 245-251 per l'edició de la poesia

### Repertoris

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Peire de la Mula és el número PC 352]
* Guido Favati (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, pàg. 336
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995 p. 307 [Reproducció de la vida, amb traducció a l'espanyol]

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-352/352%20-%20Peire%20de%20la%20Mula.htm
# Penya-segats fossilífers de Joggins

Els penya-segats fossilífers de Joggins estan situats a la comunitat rural de Joggins, a l'oest del comtat de Cumberland a Nova Escòcia, Canadà, sent famosos per la seva extensa col·lecció de fòssils del Pennsylvanià en el Carbonífer, aproximadament fa uns 310 milions d'anys. Està inscrit a la llista del Patrimoni de la Humanitat de la UNESCO des del 2008.

## Referències

* ↑ Centre, UNESCO World Heritage. «Joggins Fossil Cliffs» (en anglès). [Consulta: 10 març 2021].
# Pelekanos

Pelekanos (grec Πελεκάνος) és un municipi a l'extrem sud-oest de l'illa grega de Creta, a la prefectura de Khanià. La capital del municipi és Paleókhora. Té una població d'uns 4 mil habitants.
Des de la reforma del govern local del 2011, forma part del municipi Kàndanos-Selino. Pelekanos es troba a l'angle sud-oest de l'illa, part de la robusta i remota província de Selino. Els venecians van construir un castell a la capital del municipi, Palaiochora, donant el nom a la regió i que ara és una estació costanera en creixement.

## Referències

* ↑ Kallikratis law Greece Ministry of Interior (en grec)
* ↑ «Population & housing census 2001 (incl. area and average elevation)» (en grec). National Statistical Service of Greece.
# Pelfa

La pelfa, el teixit vellutat o simplement el vellutat és un teixit que consta d'un fons i un pèl semblant al vellut, però més llarg, dit fil de ris. El fons el constitueix un ordit de seda tenyida en cru i tramada de cotó, el pèl del qual és de seda tenyida després de ser bullida, posat sobre un cilindre separat, que s'entreteixeix en el fons. Es fabrica en punt tafetà amb la diferència que les dues passades entre les quals se subjecta els pèls són iguals, és a dir, que aixequen els mateixos fils per a permetre que, ajuntant-se les trames tant com és possible, retinguin fortament els pèls. La color més usada és el negre, si bé se'n fa de totes colors.
El procediment emprat per a la fabricació de la pelfa és igual a quelle emprat per a obtenir el vellut, exceptat que el filferro és de forma quadrada.

## Variacions

* Les «pelfes crespades» s'obtenen de la mateixa manera que els velluts amb crespes i serveixen per a fer guardapits
* En les pelfes de dos feixos la part del dibuix sobresurt notablement de la del fons. Això s'aconsegueix emprant uns filferros alts i altres baixos,els primers dels quals es destinen a formar les flors o dibuixos i els segons al fons. És la raó per la qual el teixit presenta en una mateixa cara dues superfícies diferents. Aquestes pelfes serveixen també per a fer guardapits.
* Les tires o cintes de pelfa són de qualitat inferior a la mateixa pelfa, tenen generalment amb un terç menys de fils que aquesta i s'empren per a guarnicions i adornaments de vestits de senyora.

## Vegeu també

* Fil de ris

## Referències

* ↑ «Pelfa». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Oriol Ronquillo, Josep. Diccionario de materia mercantil, industrial y agrícola (en castellà). Barcelona: Imprenta de D. Agustin Gaspar, 1857.